อาร์ตออฟไลฟ์

อาร์ตออฟไลฟ์ () เป็นมินิอัลบั้มโดยวงดนตรีเฮฟวีเมทัลชาวญี่ปุ่น เอกซ์เจแปน ออกจำหน่ายเมื่อวันที่ 25 สิงหาคม พ.ศ. 2536 สังกัดค่ายเพลงแอตแลนติกเรเคิดส์ อัลบั้มนี้ประกอบไปด้วยเพลงที่มีชื่อเดียวกันกับอัลบั้ม ความยาว 29 นาทีเพียงแทร็กเดียว ประพันธ์คำร้องภาษาอังกฤษทั้งหมดโดยโยะชิกิ ฮะยะชิ และบันทึกเสียงกับวงออร์เคสตรารอยัลฟิลฮาร์โมนิก (Royal Philharmonic Orchestra) อัลบั้มนี้ได้เข้าถึงอันดับสูงสุดของชาร์ตออริคอน และมียอดจำหน่ายกว่า 600,000 แผ่น อัลบั้มนี้เป็นอัลบั้มแรกของวงหลังจากที่เปลี่ยนชื่อวงเป็น "X" อย่างเดียว และเป็นอัลบั้มแรกที่มีฮิโระชิ โมะริเอะ หรือ ฮีท เป็นมีอเบส

บุคคลที่เกี่ยวข้อง 
เอกซ์เจแปน
 เสียงร้อง: โทะชิมิสึ เดะยะมะ
 กีตาร์: โทะโมะอะกิ อิชิซุกะ 
 กีตาร์: ฮิเดะโตะ มะสึโมะโตะ
 กีตาร์เบส: ฮิโระชิ โมะริเอะ
 กลอง, เปียโน, เครื่องสังเคราะห์เสียง: โยะชิกิ ฮะยะชิ

นักดนตรีสมทบ
 ออร์เครสตรา: รอยัลฟิลฮาร์โมนิกออร์เคสตรา
 วาทยกร: ดิก มากซ์

การผลิต
 โปรดิวเซอร์: โยะชิกิ ฮะยะชิ
 ผู้ช่วยโปรดิวเซอร์: นะโอะชิ สึดะ, เอกซ์
 บันทึกเสียงและวิศวกรเพลง: ริชาร์ด บรีน
 ผู้เตรียมการเครื่องสาย: เชลลี เบิร์ก
 มิดิโปรแกรมมิง: คะซุฮิโกะ อินะดะ

อ้างอิง 

อัลบั้มเพลงของเอกซ์เจแปน
เพลงของเอกซ์เจแปน
เพลงที่ประพันธ์คำร้องโดยโยะชิกิ ฮะยะชิ
เพลงญี่ปุ่นภาษาอังกฤษ
เพลงในปี พ.ศ. 2536
เพลงซิมโฟนิกเมทัล
เพลงโพรเกรสซิฟเมทัล